
Na podlagi 44. in 47. člena Zakona o lokalni samoupravi  - uradno prečiščeno besedilo /ZLS – UPB 2/ (Uradni list RS, št. 94/2007 s spr.) in v skladu z 13. in 97. členom Statuta občine Jesenice (Ur. list RS, št. 1/06 in 102/2007) ter na podlagi sklepa Občinskega sveta občine Jesenice, sprejetega na 1. dopisni seji, dne 30.7.2010, Občinski svet občine Jesenice

RAZPISUJE

SVETOVALNI REFERENDUM O ZDRUŽITVI KRAJEVNIH SKUPNOSTI STANETA BOKALA, MIRKA ROGLJA PETKA IN CIRILA TAVČARJA V NOVO KRAJEVNO SKUPNOST PLAVŽ

1.

Referendumsko vprašanje se glasi:

Ali ste za združitev krajevne skupnosti Staneta Bokala, Mirka Roglja Petka in Cirila Tavčarja v novo Krajevno skupnost Plavž?




ZA





PROTI
2.

Za dan razpisa svetovalnega referenduma se šteje 10. september 2010.

3.

Za dan glasovanja na svetovalnem referendumu se določi nedelja, dne 10. oktobra 2010.

4.

Pravico glasovati na svetovalnem referendumu imajo vsi krajani krajevnih skupnosti Staneta Bokala, Mirka Roglja Petka in Cirila Tavčarja, ki imajo na dan glasovanja pravico voliti člane občinskega sveta.

5.

Postopek za izvedbo svetovalnega referenduma vodijo organi, ki vodijo lokalne volitve.

Datum: 30/7-2010
Številka: 031-1/2010









Župan









Tomaž Tom Mencinger

